**Παρατηρήσεις**

|  |
| --- |
| **2ο εργαστήριο**  Πηγή: Συνδυασμός και προσαρμογή γνωστών παιχνιδιών από: Α) το εγχειρίδιο **Right Here, RightNow. Teaching citizenship through Human Rights** (2009).This resource is part of a project which is a partnership between the Ministry of Justice (MoJ) and the British Institute of Human Rights (BIHR) and involving Amnesty International and the Department for Children, Schools and Families (DCSF). Β) το εγχειρίδιο **Δραστηριότητες βιωματικής μάθησης στα ανθρώπινα δικαιώματα και τα δικαιώματα των προσφύγων** (2014). (Ύπατη Αρμοστεία) προσαρμογή Μαρία Νομικού, Φαίη Ορφανίδου (Πρωτοβάθμια Εκπαίδευση) Νάσια Χολέβα (Δευτεροβάθμια Εκπαίδευση) Επιμέλεια κειμένου: Σοφία Κουτσού και Γ) Boal, A.,translated by A. Jackson, Games for actors and non-actors (2005)  **3ο εργαστήριο**  Για τις απόψεις/ισχυρισμούς χρειάζεται να χρησιμοποιηθεί λεξιλόγιο που είναι κατανοητό από όλους και όλες αλλά ταυτόχρονα να εμπεριέχει και στοιχεία ικανά να προκαλέσουν τη διαφωνία.  Κατά την ατομική ανάγνωση καλό είναι να υπολογιστεί χρόνος και για πιθανές εξηγήσεις.  Ενδεικτικά Παραδείγματα απόψεων/ισχυρισμών  -Τα ανθρώπινα δικαιώματα αλλάζουν.  -Τα παιδιά έχουν τα δικά τους δικαιώματα και χρειάζονται σεβασμό από τους ενήλικους.  -Τα ανθρώπινα δικαιώματα είναι ιδανικά και δεν μπορούν να γίνουν πράξη.  -Δεν χρειάζονται Διεθνείς Συμβάσεις/Συμφωνίες για τα δικαιώματα γιατί όλα υπάρχουν στο Σύνταγμα της χώρας μας.  -Δεν πρέπει να προστατεύουμε τα δικαιώματα όσων ατόμων παρανομούν.  -Τα ανθρώπινα δικαιώματα είναι μόνο για τις πλούσιες χώρες.  -Οι ενήλικες έχουν περισσότερα δικαιώματα από τα παιδιά.  -Για την προστασία των δικαιωμάτων φροντίζει η Κυβέρνηση. Δεν μπορώ να κάνω κάτι εγώ.  (Πηγή: Προσαρμογή από τον Οδηγό “Where do you stand?” Intercultural Learning T-kit and Coyote. Council of Europe/European Commission, Strasbourg, December 1999.)  **4ο εργαστήριο**  Ο/Η εκπαιδευτικός έχει ετοιμάσει φωτοτυπίες των φωτογραφιών από γεγονότα ιστορικά ή επίκαιρα. Οι φωτογραφίες προτείνεται να έχουν εκτυπωθεί σε χαρτί Α4 και οι ερωτήσεις -κοινές για όλες τις ομάδες- να είναι γραμμένες με ευδιάκριτα γράμματα σε χαρτί του μέτρου και στερεωμένες με χαρτοταινία σε κεντρικό σημείο στην αίθουσα πίνακα.  Ενδεικτικές φωτογραφίες και οι πηγές τους βρίσκονται στο Φύλλο Εργασίας. Ο/Η εκπαιδευτικός μπορεί να χρησιμοποιήσει επιλεκτικά όποιες θέλει ή να αναζητήσει άλλες.  Πρόσφυγες σε βάρκα στη Μεσόγειο  Συγκέντρωση Εβραίων από τους Ναζί στη Θεσσαλονίκη  Καταστροφή του Ναού του Αγίου Αθανασίου στην Αλβανία  Άστεγοι στην Αθήνα που περιμένουν σε ουρά για φαγητό  Απεργία των εργατών στη Μεγάλη Βρετανία  Επίθεση στη Χριστουγεννιάτικη αγορά στο Βερολίνο  Για τον πόλεμο στην Υεμένη  Ως δραστηριότητα επέκτασης, μπορεί να ανατεθεί στα παιδιά να αναζητήσουν με τις ομάδες τους εικόνες σχετικές με καταπάτηση δικαιωμάτων των παιδιών και να γράψουν τα σχόλιά τους. Για την ανάρτηση των εργασιών τους μπορεί να αξιοποιηθούν οι πλατφόρμες ασύγχρονης εξ αποστάσεως εκπαίδευσης. |